मैंगलोर सेंट्रल रेलवे स्टेशन

मैंगलोर सेंट्रल (आधिकारिक रूप से मंगलुरु सेंट्रल ) (स्टेशन कोड: MAQ), मैंगलोर शहर का मुख्य रेलवे स्टेशन है। यह कर्नाटक राज्य के प्रमुख रेलवे स्टेशनों में से एक है और यह भारतीय रेलवे के दक्षिणी रेलवे क्षेत्र के तहत तिरुवनंतपुरम सेंट्रल के बाद तट का तीसरा सबसे बड़ा रेलवे जंक्शन है। और यह रेलवे स्टेशन पलक्कड़ रेलवे मंडल के अंतर्गत आता है। और इसी शहर के पास एक अन्य रेलवे स्टेशन थोकुर रेलवे स्टेशन है जो कोंकण रेलवे के करवार रेलवे मंडल के अंतर्गत आता है, और इस मैंगलोर सेंट्रल से दक्षिण रेलवे भारतीय रेलवे के कोंकण रेलवे के लिए संयोजकता प्रदान करता है।

 स्थान 
मैंगलोर सेंट्रल रेलवे स्टेशन, ओल्ड कैंट रोड, हंपनकट्टा में स्थित है। शहर का एक अन्य प्रमुख रेलवे स्टेशन, मैंगलोर जंक्शन दरबार हिल, मैंगलोर, 575007 में स्थित है।

 इतिहास 
मैंगलोर में रेल संपर्क 1907 में स्थापित किया गया था। पश्चिमी घाट के माध्यम से बनाया गया एक मीटर गेज रेलवे ट्रैक, मंगलौर को हासन से जोड़ता है। मीटर गेज ट्रैक को हासन के रास्ते मैंगलोर से बैंगलोर को जोड़ने वाले एक ब्रॉड गेज ट्रैक में परिवर्तित कर दिया गया। मई 2006  में इस ट्रैक को माल ढुलाई के लिए खोला गया था और दिसंबर 2007 में यात्री यातायात के लिये। मंगलौर क्षेत्र में ट्रैक नेटवर्क एक त्रिकोणीय पैटर्न पर आधारित है, जिसमें मंगलौर सेंट्रल, मंगलौर जंक्शन और नेत्रवती नदी रेलवे पुल त्रिभुज के शीर्ष पर स्थित है। मैंगलोर शहर के मैंगलोर सेंट्रल से ऐतिहासिक पुराने रेलवे गुड्स-शेड के लिए एक रेलवे लाइन जाती है, जो मंगलौर शहर के बंदर क्षेत्र में है। 1929-1930 में एक वर्ष के लिए अविभाजित भारत में सबसे लंबे मार्ग पर चलने वाली ट्रेन मैंगलोर सेंट्रल से बनती थी। यह मैंगलोर से पेशावर जाने वाली ग्रैंड ट्रंक एक्सप्रेस थी। ट्रेन ने 104 घंटे में खैबर दर्रे पर मंगलौर से पेशावर की दूरी तय करती थी। 1930 के बाद ग्रैंड ट्रंक एक्सप्रेस का मार्ग बंद कर दिया गया और ट्रेन का मूल मेट्टुपालयम, कोयम्बटूर से कर दिया गया।

 सेवाएं 
यहां की ट्रेनें शहर को भारत की प्रमुख राजधानियों चेन्नई, बैंगलोर, हैदराबाद, तिरुवनंतपुरम (दक्षिणी रेलवे के माध्यम से), मुंबई, दिल्ली, अजमेर, अहमदाबाद (कोंकण रेलवे के माध्यम से) और कई प्रमुख शहरों से जोड़ती हैं।

 सन्दर्भ 

 बाहरी कड़ियाँ 


श्रेणी:पलक्कड़ रेलवे मंडल
श्रेणी:दक्षिण रेलवे
श्रेणी:मैंगलोर
श्रेणी:भारत के सेंट्रल रेलवे स्टेशन